cyanic-selkie/wikianc huggingface dataset:
Cenni (müğənni)
Moda
19 fevral 2021-ci ildə Jennie Vogue Koreyanın mart sayının moda redaktorlarından biri oldu. Jurnalın məlumatına görə, o, planlayıcı kimi fotosessiyalarda iştirak edib, konsept, saç və makiyaj layihələri, o cümlədən üsluba qərar verib.
Əməkdaşlıq
15 aprel 2020-ci ildə Jennienin Cənubi Koreyanın lüks gözlük markası olan "Gentle Monster" ilə əməkdaşlıq etdiyi açıqlandı.Bu əməkdaşlıq "Jentle Home" adlanırdı və Jennienin uşaqlıq xatirələrindən ilhamlanırdı.Kolleksiyalar özü tərəfindən hazırlanmışdır.2020-ci ilin may ayında "Gentle Monster" və Jennie Seulun Qangnam şəhərində kukla evi temalı pop-up mağaza açdı.
Xeyriyyəçilik
Jennie 2018-ci ildən bəri "Cheongdam Woori Animal Hospital"-ın "Ailəmizi qoruyun" kampaniyasının bir hissəsidir, bu, ev heyvanlarını qorumaq və tərk edilmiş itləri xilas etmək üçün kömək edir.
Alto-Vinalopa
Alto-Vinalopa  — İspaniyada yerləşən rayon.
Təməl Kotil
Təməl Kotil — Türkiyə aviasiya mühəndisi. O, hal-hazırda Türk Aerokosmik Sənayesi şirkətinin baş direktorudur. Kotil bundan əvvəl 2005-ci ilin aprelindən 2016-cı ilin oktyabrına qədər Türk Hava Yollarının baş direktoru vəzifəsində çalışmışdır.
1991-ci ildə Türkiyəyə qayıtdıqdan sonra İstanbul Texniki Universitetində Aviasiya mühəndisliyi kafedrasına dosent vəzifəsinə təyin edilmişdir. Təyyarələrin dizaynı, struktur mexanikası və qabaqcıl hesablama mexanikası laboratoriyalarını qurmuş və onlara rəhbərlik etmişdir. Eyni zamanda, Kotilə idarənin kompüter mərkəzinin müdiri vəzifəsi də tapşırılmışdır. 1994–1997-ci illərdə İstanbul Böyükşəhər Bələdiyyəsində texniki şöbə müdiri vəzifəsində çalışmışdır. 2002–2003-cü illər arasında Nyu-Yorkda "Advance Innovative Technologies Inc."də Tədqiqat, Planlaşdırma və Koordinasiya Departamentinin rəhbəri vəzifəsində çalışmışdır. 2003-cü ildə Türkiyəyə qayıtmış və Türk Hava Yollarında texniki işlər üzrə icraçı vitse-prezident vəzifəsində işə götürülmüşdür. 2005-ci ilin aprel ayında Kotil Türkiyənin aviaşirkətin baş direktoru vəzifəsinə təyin edilmişdir. Kotil 2016-cı ilin oktyabrında Türk Hava Yollarının baş direktoru vəzifəsindən istefa vermiş və onun yerinə Bilal Əkşi keçmişdir.
Kotil 1991-ci ildən Türk Maşınqayırma Cəmiyyətinin və 2006-cı ildən Beynəlxalq Hava Nəqliyyatı Assosiasiyasının İdarə Heyətinin üzvüdür. 2010-cu ildə Avropa Hava Yolları Assosiasiyasının (AEA) Rəhbərlər Şurası seçilmiş və 2012–2013-cü illər arasında vitse-prezident olmuşdur. 1 yanvar 2014-cü ildə Kotil AEA-nın prezidenti olmuşdur.
NGC 647
NGC 647, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. S0 tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Qalina Marinova
Qalina Marinova (20 aprel 1985) — Bolqarıstanı təmsil edən bədii gimnast.
Karyerası
Qalina Marinova Bolqarıstanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 7-ci pillənin sahibi olub.
Kramatorsk
Kramatorsk (Ukraynca: Краматорськ) — Ukraynanın Donetsk vilayətində şəhər.
Ruslan və Lyudmila (film, 1972)
Ruslan və Lyudmila — rejissor Aleksandr Ptuşkonun 1972-ci ildə çəkdiyi sovet bədii filmi.
Məzmunu
Filmin baş qəhrəmanı uzun saqqallı sehrbaz Çernomor tərəfindən qaçırılmış nişanlısı Lyudmilanı tapmaq üçün yola çıxan pəhləvan Ruslandır. Bu yolda onu təhlükəli macəralar gözləyir...
Kristina Ranqelova
Kristina Ranqelova (24 yanvar 1985) — Bolqarıstanı təmsil edən bədii gimnast.
Karyerası
Kristina Ranqelova Bolqarıstanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində 7-ci pillənin sahibi olub.
Düzkənd (Mahnişan)
Düzkənd - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 725 nəfər yaşayır (162 ailə).
Sen-Lo (rayon)
Sen-Lo  — Fransanın Normandiya regionun rayonlarından biri. Departamenti — Manş (departament). Suprefektura — Sen-Lo. Rayon əhalisi 2015-cı ildə 103 317 nəfər təşkil edirdi. Əhalinin sıxlığı — 81 nəf / km². Rayon sahəsi — 1273 km².
Tərkibi
Sen-Lo rayonunun katonları (2015-ci il 22 marta qədər):
Sen-Lo rayonunun katonları (22 mart 2015-ci ildən 31 dekabr 2016-cı ilə qədər):
Sen-Lo rayonunun katonları (1 yanvar 2017-ci il):
Sloveniya 2018 Qış Olimpiya Oyunlarında
Sloveniya 2018 Qış Olimpiya Oyunlarında 4 idman növü üzrə 55 idmançı ilə təmsil olunacaqdır.
İbrahimabad (Mahnişan)
İbrahimabad - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 358 nəfər yaşayır (73 ailə).
NGC 2628
NGC 2628, Yeni Baş Kataloqda qeydə alınmış qalaktikadır. Göy üzündə Xərçəng bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Allahverdi Orucov
Allahverdi Orucov — Azərbaycan Texniki Universitetinin "Elektromexanika və elektrik avadanlığı" kafedrasının professoru, Azərbaycan Texniki Universitetində keçmiş I prorektoru.
Həyat və fəaliyyəti
20 avqust 1944-cü ildə Füzuli rayonunun Yağlıvənd kəndində doğulub. 1961-ci ildə orta məktəbi bitirərək Bakı Neft Texnikumuna daxil olub. 1964-cü ildə texnikumu fərqlənmə diplomu ilə qurtarıb. Həmin il Azərbaycan Politexnik Institutuna (indiki Azərbaycan Texniki Universiteti) qəbul olunub. 1969-cu ildə təhsilini başa vuraraq 1971-ci ilə qədər Mingəçevirdəki "Azərkabel" zavodunda mühəndis-texnoloq vəzifəsində çalışıb. 1971-ci ilin oktyabrında Azərbaycan Politexnik Institutuna müəllim kimi işə dəvət olunub və "Ümumi elektrotexnika" kafedrasında assistent kimi fəaliyyətə başlayıb. 1972-ci ilin yanvarında Moskva Energetika Institutunun əyani aspiranturasına qəbul edilib. 1975-ci ildə aspiranturanı uğurla bitirərək və elmi işini müdafiə edərək texnika elmləri namizədi alimlik dərəcəsi alıb. Aspiranturanı bitirdikdən sonra yenidən Azərbaycan Politexnik Institutuna qayıdıb.
Əvvəlcə "Ümumi elektrotexnika", sonra isə "Elektrik izolyasiyası və kabel texnikası" kafedrasında assistent, baş müəllim və dosent vəzifəsində çalışıb. 1992-ci ilin noyabr ayında Azərbaycan Texniki Universitetində I prorektor vəzifəsinə təyin edilib. 1993-cü ilin yanvarından həmin ilin oktyabrına kimi universitetin rektor əvəzi vəzifəsini yerinə yetirib. 1993-cü ilin dekabrından 2000-ci ilin yanvarına qədər tədris işləri üzrə prorektor vəzifəsində çalışıb. Bu müddət ərzində Azərbaycan Respublikasının təhsil sistemində çoxpilləli təhsilin həyata keçirilməsində yaxından iştirak edib. Respublikanın ali məktəblərində çoxpilləli təhsilin tətbiqi ilə bağlı dövlət standartlarını hazırlayan işçi qrupunun sədri olub. Bu qrupun sədri olduğu müddətdə ali məktəblər üçün ali peşə istiqamətlərinin siyahısının, baza tədris proqramlarının, tədris planlarının və fənn proqramlarının işlənib hazırlanmasında bilavasitə iştirak edib. O, pedaqoji fəaliyyətlə yanaşı elmi axtarışlarını da davam etdirib.
Elmi nəticələri
Keçmiş SSRİ-də ilk dəfə olaraq 110 kV və daha yüksək gərginlikli plastik kütlə izolyasiyalı kabellərin layihəsi və istehsal texnologiyasının hazırlanması onun elmi işinin mövzusu olmuşdur. Bu elmi işin nəticələri 1980-ci illərin əvvəllərində Moskva və Perm şəhərlərindəki kabel zavodlarında yüksək gərginlikli kabellərin istehsal texnologiyasında tətbiq edilmişdir. Geofiziki kəşfiyyat işlərində istifadə edilən (Xəzər dənizində) yeni kabeli də ilk dəfə o layihələndirib və tətbiqinə nail olub. Bununla yanaşı xüsusi xassəli kompozisiya materiallarının alınması və tətbiqi sahəsində uğurlu elmi nəticələr əldə edib. Bunlara misal olaraq plastik kütlə izolyasiyası, kabellər üçün yüksək keyfiyyətli izolyasiya materiallarının, radiotexnika sənayesi üçün istiliyə davamlı dielektrikləri, fotolüminesensiya və antistatika xassələrinə malik polietilen əsaslı pərdələri, yüksək keyfiyyətli xassələri idarə olunan dielektrikləri və s. göstərmək olar. İstehsalata tətbiq edilən bu elmi nəticələr həm elektrofiziki xassələrinə, həm də iqtisadi səmərəsinə görə böyük uğur qazanıb.
Allahverdi Orucov 1997-ci ildən 2003-cü ilə qədər "Elektrik izolyasiyası və kabel texnikası" kafedrasının müdiri vəzifəsində işləyib. Hazırda "Elektromexanika və elektrik avadanlığı" kafedrasının professorudur. 2 monoqrafiyanın, ali məktəb tələbələri üçün 7 dərsliyin, 5 dərs vəsaitinin və xeyli metodik göstərişin müəllifidir. Elmi-tədqiqat işlərinin nəticəsi olaraq 150-dən çox elmi məqaləsi elmi-texniki jurnallarda dərc olunub. Çoxsaylı elmi konfranslarda məruzələrlə çıxış edib. Yeni polimer materialların alınmasına dair 3 ixtiranın müəllifi, 2 ixtiranın həmmüəllifidir. 1 fəlsəfə doktorunun, 10-dan çox magistr dissertasiyasının rəhbəri olub. O, Azərbaycanın müstəqilliyi uğrunda gedən demokratik hərəkatın fəal iştirakçılarından biridir.
Ailəsi
Ailəlidir, bir oğlu, bir qızı, dörd nəvəsi var.
Haqqında yazılanlar
Şair, yazıçı, jurnalist Kərim Kərimli professor Allahverdi Orucovun həyat və fəaliyyəti ilə bağlı "Şərəfli Ömrün Anları" kitabını yazıb.
Xarici keçidlər
Azərbaycan Milli Kitabxanası — Allahverdi Orucov
Mehmet Qəssaboğlu
Mehmet Məhərrəm Qəssaboğlu və ya Mehmet Muharrem Kasapoğlu — Türkiyə dövlət xadimi. O, hazırkı Gənclər və İdman naziridir.
Erkən illəri
Mehmet Məhərrəm Qəssaboğlu 1976-cı ildə Türkiyənin İstanbul şəhərində anadan olmuşdur. O, Mərmərə Universitetinin İqtisadiyyat və İnzibati elmlər fakültəsində Biznesin idarə edilməsi üzrə təhsil almış və oranı bakalavr dərəcəsi ilə bitirmişdir. Qəssaboğlu daha sonra həmin universitetdə Yerli İdarəetmələr və Mərkəzsizləşdirmə üzrəmagistr dərəcəsi qazanmışdır. Florida Dövlət Universitetinin Biznesin İdarə Edilməsi Fakültəsində İdarəetmənin təşkili sahəsində tədqiqatçı, mütəxəssis və layihə koordinatoru kimi fəaliyyət göstərmişdir. Floridadakı Palm-Biç Atlantik Universitetində Biznesin idarə edilməsi üzrə daha bir bakalavr dərəcəsi qazanmışdır. Qəssaboğlu Türkiyəyə qayıtmış və İstanbul Universitetində Yerli Məşğulluq üzrə Doktorluq dərəcəsi əldə etmişdir.
10 iyul 2018-ci ildə Türkiyə Prezidenti Rəcəb Tayyip Ərdoğan tərəfindən Gənclər və İdman naziri təyin edilmişdir.
İbrahim Toraman
Sivas DSİ Spor
İbrahim Toraman futbola Sivas DSİ Sporda başlayıb və 6 il həvəskar kimi çıxış edib. Burada oynayarkən həvəskar komandalar əsasında Qaziantepspor, MKE Ankaragücü və Gençlerbirliği kimi klubların diqqətini çəkib.
Qaziantepspor
O, əvvəlcə "Qaziantepspor" a gedib və təxminən 7 il Qaziantepdə qalıb. Qaziantepsporun bütün gənclərdən ibarət komandalarında çıxış edib.
Beşiktaş
Bir çox böyük komandanın transfer siyahısında birinci olan İbrahim Toraman 2004–2005 mövsümündən əvvəl "Beşiktaş" la 3 illik müqavilə imzalamışdı. Həmin mövsüm liqada 25 matçda 1 qolla, 1 kubokda və 2 UEFA kubokunda matça çıxıb.
2005–06 mövsümündə liqanın ilk həftəsində Kayseri Erciyesspor ilə ilk oyununu keçirdi. O, ilk qolunu "Diyarbakırspor" və Mustafa Doğana vurub və Kürşat Duymuş müdafiənin ürəyindəki ad oldu. Mövsüm ərzində o, 16 liqa oyununa çıxıb və 3 qol vurub. O, UEFA-da 6 oyun keçirib və 2 qol vurub. O, həmin mövsüm Türkiyə kubokunun çempionu olan "Beşiktaş"ın heyətində 6 oyun keçirib.
2006–07 mövsümündən əvvəl 2-ci kapitan təyin edildi. O, həmin mövsüm 31 oyuna çıxıb və 1 qol vurub. O, UEFA kubokunda 4, kubokda isə çempion komandada 7 oyun keçirib. Mövsümün əvvəlində komandası ilə Superkuboku qazandı.
2007–08 mövsümündə 31 liqa oyununda 4 qol vurub. O, kubokda 4, Çempionlar Liqasında isə 6 oyun keçirib.
left|thumb|142x142px| Toraman 2008-ci ilin sentyabrında "Beşiktaş"da 2008–09 mövsümündən əvvəl komanda kapitanı İbrahim Üzülməzlə mübarizə apardıqları üçün hər ikisindən alınan kapitanlıq mövsümün sonunda geri qaytarıldı.
2009–10 mövsümündə o, 21 liqa oyunu, 1 qol, 3 kubok və 2 Çempionlar Liqasında oyun keçirib.
2010–11 mövsümünün 21-ci həftəsində Ankaragücü ilə matçın fasiləsində İbrahim Üzülməzlə dava etdi və bu hadisədən sonra İbrahim Üzülməz komandadan göndərildi.
right|thumb|115x115px| Toraman 2011–12 mövsümündə Beşiktaş forması ilə. 2011–12 mövsümündə Toraman liqadakı ilk oyununu Carlos Carvalhalın rəhbərliyi altında Eskişehirspor matçında keçirdi və sağ cinah müdafiəçisi olaraq xidmət etdi. O, ilk qolunu 26 fevral 2012-ci ildə səfər derbisində "Qalatasaray" a vurub. Həmin mövsüm Superliqanın normal mövsümündə 17 oyun, 1 qol və 1 məhsuldar ötürmə, o cümlədən Kubokda 1, UEFA Avropa Liqasında Atletico Madrid tərəfindən mübarizədən kənarlaşdırılan komandada 6 oyun, həmçinin Tel-Əviv matçında qol vurdu. Həmin mövsüm statusa görə oynanan və Super Final olaraq adlandırılan pley-offda 6 matçın hamısında 90 dəqiqə müdafiəçi kimi çıxış edib.
2012–13 mövsümündə Qutinin komandadan ayrılması və 2-ci kapitan Kuarejmanın qeyri-müəyyən müddətə heyətdən kənar qalması səbəbindən baş məşqçi Səməd Aybaba tərəfindən Beşiktaş komandasının kapitanı təyin edildi.
Sivasspor
5 avqust 2014-cü ildə "Sivasspor" la 1 illik icarə müqaviləsi imzalayıb.
22 iyun 2015-ci ildə “Beşiktaşda oynamayacaqsam, bu müddətdən sonra futbol oynamağın mənası yoxdur" deyərək, futbolu tərk etdiyini açıqladı.
Milli komanda karyerası
O, ümumilikdə 46 dəfə milli komandada, 18 dəfə Türkiyə U-21 millisində və 28 dəfə Türkiyə A Millisində çıxış edib.
Verjon
Verjon  — Fransa da kommuna, Rona-Alplar regionunda yerləşir. Departament — En. Kolini kantonuna daxildir. Kommunanın dairəsi — Burk-an-Bres.
Əhalisi
2010-ci ildə əhalinin sayı 250 nəfər təşkil edirdi.
İqtisadiyyatı
2010-cu ildə əmək qabiliyyətli 155 nəfər arasında (15-64 yaş) 119 nəfər iqtisadi cəhətdən fəal, 36 nəfər hərəkətsiz idi (fəaliyyət göstərici 76,8 %, 1999-cu ildə bu 72,0 % idi). Aktiv olan 119 sakindən 112 nəfəri (55 kişi və 57 qadın), 7 nəfəri işsizdir (2 kişi və 5 qadın). 36 hərəkətsiz 6 nəfər arasında şagird və ya tələbə, 24 nəfər təqaüdçü, 6 nəfər digər səbəblərə görə hərəkətsiz idi.
Tilla-Kari mədrəsəsi
Qalın mətn
Tilla-Kari mədrəsəsi (Tillа Qori madrasasi — Qızıl mədrəsə) — Səmərqənddə Registan meydanında XVII əsrə aid dini, mənəvi, təhsil binasıdır. Meydanın ən son inşa edilən binasıdır və Uluqbəy mədrəsəsi və Şerdor mədrəsəsi ilə birlikdə ayrılmaz memarlıq ansamblı təşkil edir. 2001-ci ildə Səmərqəndin digər görməli yerləri kimi UNESCO-nun Dünya Mədəniyyət Mirasları siyahısına daxil edilmişdi.
Tarixi
thumb|left|Tilla-Kari mədrəsəsi 1905-1915-ci illər arasında. Fotoqraf [[Sergey Prokudin Qorski.]] 220px|right Tilla-Kari mədrəsəsinin inşasına 1646-cı ildə, dağılmış vəziyyətdə olan Mirzoy karvansarasının yerinə onun təməl və divarlarından istifadə edilməklə özbək alçinlər qəbiləsindən gəlmiş Səmərqəndin hökmdarı (hakim) Yalanqtuş Bahadurun əmri ilə başlanmışdır. İnşaat başladığı zaman Səmərqənddəki məscidlər (Bibixanım və Alikə Kukeltaş) xarabalığa çevrildi və dizayn zamanı mədrəsə binasında ali dini məktəb və cümə məscidinin tikilməsinə qərar verildi. Mədrəsənin tikintisi 14 il davam etdi və 1660-cı ildə Yalanqtuş Bahadurun ölümündən sonra tamamlandı. Yəqin ki, bu səbəbdən də mədrəsənin bəzi elementlərinin dekorasiyası nəzərəçarpacaq dərəcədə etinasızlıqla aparılmış və Tilla-Kari məscidinin xarici günbəzi heç vaxt tamamlanmamışdır.
Bərpası
Tilla-Kari mədrəsəsinin inşası Reqistan meydanının dizaynını tamamlamış və burada yerləşən memarlıq ansamblına bitmiş bir görünüş vermışdir. XIX əsrdə (1817-1818-ci illər) mədrəsənin binası güclü zəlzələ nəticəsində zərər görmüşdür. Zəlzələ zamanı giriş hissəsi xüsusilə zərərə məruz qalmışdı. Üst hissəsi timpanumla birlikdə çökmüşdür. Heydər xanın əmri ilə giriş hisəsi yenidən bərpa edilmişdir. Lakin bərpa yarımçıq aparılmış, giriş kirəmitlənməmişdir. XX əsrin əvvəllərində mədrəsənin üzlüklərinin çox hissəsi dağılmışdı. Bərpa işləri 1920-ci illərdə dekorun salamat qalan fraqmentlərini xilas etmək üçün başlanmışdır. 30-cu illərin əvvəllərində xarici fasadların örtülməsini bərpa etmək üçün işlər aparılmışdır. 1950-1958-ci illərdə mədrəsənin həyət fasadları və məscid günbəzi bərpa edildi. 70-ci illərin I yarısında əsas portalın timpanumunun dekorasiyası bərpa edildi və məscidin xarici günbəzi ucaldıldı. 1979-cu ildə məscidin iç hissəsinin rənglənməsini bərpa etmək üçün işlər tamamlandı. Hal-hazırda Tilla-Kari mədrəsəsində Registan meydanının bərpa muzeyinin ekspozisiyası var. thumb|left|Tilla-Kari mədrəsəsi 1905-1915-ci illər arasında. Fotoqraf [[Sergey Prokudin Qorski.]]
Memarlığı
thumb|right|200px|Məsçidin [[Mehrab|mehrabı.]] Tilla-Kari mədrəsəsi Registan meydanının şimal hissəsində yerləşir və cənuba baxan üç mədrəsənin memarlıq ansamblını tamamlayır. Ümumi sahəsi 75x75 metr olan kvadrat quruluşludur. Meydanda yerləşən Buxara memarlıq məktəbinə aid digər iki mədrəsənin memarlığının kor-koranə surətidir. Mədrəsə meydanın boşluğuna qapalı görünüş verərək, uzanan şəkilli əsas fasadı bir növ qarşısında duran vəzifəni həll edərək meydan kompozisiyasını tamamlamışdır. Əsas fasadın üzərindəki dəyişiklik başqa bir nəticə vermişdir. Belə ki, kompozisiyanın mərkəzi elementi olan Tilla-Kari mədrəsəsi, eyni zamanda daha iki monumental mədrəsənin fonu kimi çox kütləvi görünmür və çox diqqəti cəlb etmir.
Mədrəsənin əsas fasadı Buxara memarlıq üslubunda tikilib. Mərkəzi hücrə və 16 hücrənin meydanına (hər tərəfində səkkiz, təbəqədə dördü) baxan tağlı nişləri olan iki pilləli ön qanadlardan ibarətdir. Fasadın simmetriyası eyni vaxtda minarə rolunu oynaya bilən künc güldəsta qüllələri ilə vurğulanır. Dörd künc geniş həyət, əsas fasad boyunca iki mərtəbədə, digər tərəflər boyunca perimetri boyunca hücrələrlə əhatə olunmuşdur. Həyətin qərb tərəfində Tilla-Kari məscidinin portal günbəzli binası var. Həyətin simmetriyasını qorumaq üçün onun mərkəzi oxlarında əlavə həyət portalları quraşdırılmışdır. Məscid üç hissədən ibarətdir. Mərkəzdə xaç şəkilli otaq vardır ki, mərmərli mehrab və on bir pilləli mərmər minbər olan qoşa günbəzlə örtülmüşdür. Hər iki tərəfdən də mərkəzi zal həyət tərəfdən açıq olan sütunlardakı qalereyalarla bitişikdir.
Mədrəsənin xarici və həyət fasadları həndəsi, çiçək və epiqrafik ornamentlərlə işlənmiş mozaika və majolika kərpiclə üzləşmişdir. Mədrəsənin binaları xüsusilə gözə çarpacaq şəkildə bəzədilmişdir. Divarları və günbəzi, zərgərlikdən bol istifadə edərək kundal texnikasından istifadə edərək tamamilə rəsmlərlə örtülmüşdür.
Melitopol
Melitopol (Мелітополь) — Ukraynanın Zaporojiya vilayətində şəhər.
Qaracaqaya (Marağa)
Qaracaqaya — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 96 nəfər yaşayır (20 ailə).
HAL Dhruv
HAL Dhruv ― HAL tərəfindən istehsal edilmiş Hindistan mənşəli çoxməqsədli hücum helikopteridir. İlk uçuşunu 20 avqust 1992-ci ildə reallaşdırıb və 2002-ci ilin mart ayından xidmətə qəbul edilmişdir. Dhruv sözü Sanskrit dilindən tərcümədə sarsılmaz, möhkəm deməkdir. Vahidinin qiyməti 6.2 milyon ABŞ dolları dəyərindədir.
Paster
Paster (əsl adı: Pərviz Quluzadə; ) — Azərbaycan repçisi.
Paster müxtəlif dövrdə Xpert, Uran və digər sənətkarlar ilə əməkdaşlıq edib.
Erkən illəri
Paster 1991-ci il oktyabr ayının 18-də Bakıda dünyaya gəlmişdir. Hip-hopla 10 yaşından həvəskar olaraq məşğul olmağa başlayıb. İlk peşəkar fəaliyyətinə 2009-cu ildə Difai qrupunun tərkibində oxuduğu "Artıq sabahdır" treki ilə başlayıb. Pasterin Difai qrupunda "Mən gedirəm", "Cavab ver", "Newschool", "Həyatın oyunu", "Marshal ve biz", "Forever", "Smackdown", "Music Note", "Love and peace", "Küçələr bizimdir", "Huk" kimi trekləri işıq üzü görüb. 2012-ci ildə də Difai qrupundan ayırlaraq "All in Label" və "Synaps Production" tərkibinə qatılıb. Həmin illərdə Klick Klick Bau, Pis teatr, Like 10, Meqabaytlar, TTM, Fransızsayağı işgəncə, North west, Bang bang, Demo, X noise, Label 3, Ağır metal, İri çaplı kimi treklərə imza atmışdır. Bu dövrdə Uran, Xpert, Sansar Salvo kimi repçilərlə əməkdaşlıq edib.
Məşhurlaşması
2016-cı ildə Pasterin karyerasında yeni mərhələ başayır. Onun Dost və OD ilə birgə ifa etdiyi "1st class" treki böyük diqqət cəlb edir. 2017-ci ildə ilk albomu olan "Puldan baha" işıq üzü görür. 2018-ci ildə "Dorian Gray" sinqlını ərsəyə gətirib. 2018-ci ildə Xpertlə birgə ölkənin müxtəlif bölgələrinə tura çıxıb. 2019-cu ilin sonunda "Kəllə-Kəlləyə" layihəsi çərçivəsində rep-batlda etdiyi çıxışı ilə ölkədə böyük səs-küy yaratmışdır. 2020-ci ildə sayca ikinci solo albomu olan "Bina" albomunu təqdim edib. 2020-ci ildə İkinci Qarabağ müharibəsindəki qələbəyə həsr olunmuş "Yaşma" trekini oxuyub. 2021-ci ildə "Pulumu doğ" adlı trekini təqdim edib.
Sonrakı illər
2019-cu il dekabrın 26-da Binəqədi Rayon Məhkəməsi tərəfindən Paster İnzibati Xətalar Məcəlləsinin 510-cu (xırda xuliqanlıq) və 535.1-ci (polisin qanuni tələbinə tabe olmamaq) maddələri ilə təqsirli bilinərək barəsində 30 sutka həbs qərarı çıxarılıb. Bəzi ictimai fəalların sözlərinə görə, onun saxlanmasına səbəb dekabrın 9-da yazdığı "Gang" adlı mahnısında "Paşa Bank" haqqında ifa etməsi olub. 2020-ci il yanvarın 21-də gündüz saatlarında cəza müddətini başa vuraraq azadlığa çıxıb. 2023-cü il iyulun 1 Elektra Events Hall-da solo konsert ilə çıxış etmişdir.
Şəxsi həyatı
21 yanvar 2023-cü ildə Natavan Əfəndiyeva ilə ailə həyatı qurmuşdur. 1 övladı var.
Sinqllar
• 3
Albomlar
Pasterin diskoqrafiyasına 3 studiya albomu daxildir.
Eymir (Mahnişan)
Eymir - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 143 nəfər yaşayır (32 ailə).
Əjdər Dadaşov
Əjdər Pənah oğlu Dadaşov (12 noyabr 1996; Salyan rayonu, Azərbaycan — 29 sentyabr 2020; Tərtər rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Əjdər Dadaşov 1996-cı il noyabrın 12-də Salyan rayonunun Xələc kəndində anadan olub.
Hərbi xidməti
Azərbaycan Ordusunun kiçik çavuşu olan Əjdər Dadaşov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Əjdər Dadaşov sentyabrın 29-da Suqovuşan döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Əjdər Dadaşov ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Əjdər Dadaşov ölümündən sonra "Laçının azad olunmasına görə" medalı ilə təltif edildi.
Qotan (Marağa)
Əhalisi
2006-cı il məlumatına görə kənddə 53 nəfər yaşayır (15 ailə).
Gavgöl (Mahnişan)
Gavgöl - İranın Zəncan ostanının Mahnişan şəhristanı ərazisinə daxil olan kənd.
Əhalisi
2006-cı il məlumatına görə kənddə 135 nəfər yaşayır (30 ailə).
Monteneqro türkləri
Monteneqro türkləri — Monteneqroda yaşayan, Osmanlı imperiyası dövründə əraziyə yerləşən türk mənşəli insanları ifadə etmək üçün istifadə edilir. 2011 rəsmi siyahıyaalmada türk əhali, Bar qəsəbəsində, Podqoritsa və Biyelo Polye şəhərlərində yaşayır. Hal hazırda Monteneqroda 104 türk yaşayır. Monteneqro türkləri, ölkə əhalisinin 0,02%-ni təşkil edir.
Mədəniyyəti
Dini olaraq assimilyasiya olmayan Monteneqro türkləri, dilləri haqqında isə eyni müvəffəqiyyəti göstərməmişdirlər. Əksəriyyətlə yaşlıların danışa bildiyi türk dilini, ölkədə inkişaf etdirmək üçün TƏKA (Türk Əməkdaşlıq və Koordinasiya Agentliyi) rəhbərliyində türk dili kursu açılmışdır. Maraqla qarşılanan bu dil kursu haqqında köhnə TƏKA (Türk Əməkdaşlıq və Koordinasiya Agentliyi) Monteneqro koordinatoru Gökçen Qalxan, 75 yaşındakı türk mənşəli bir şəxsintürk dilini gənclərə öyrətmə istəyini bu xatirəsi ilə izah edir:
Həmzəabad (Mahnişan)
Həmzəabad - İranın Zəncan ostanının Mahnişan şəhristanı ərazisinə daxil olan kənd.
Sarıqaya (Marağa)
Sarıqaya — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 339 nəfər yaşayır (63 ailə).
Sərkərabad (Marağa)
Sərkərabad — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 168 nəfər yaşayır (40 ailə).
Fallout Tactics: Brotherhood of Steel
Fallout Tactics: Brotherhood of Steel (qısaca Fallout Tactics) — "Micro Forté" və "14 Degrees East" tərəfindən hazırlanan, "Interplay Entertainment" tərəfindən yayımlanan növbəyə əsaslanan gerçək zamanlı taktiki rol videooyunu. "Fallout" oyun seriyasındakı 1-ci spin-offdur. Oyun 15 mart 2001-ci ildə Şimali Amerikada Microsoft Windows platforması üçün satışa çıxarılmışdır. Oyunun hadisələri ABŞ-nin Orta Qərbi ərazilərində cərəyan edir. Oyunun əsas hekayəsi "Böyük müharibə"dən 120 il sonra, orijinal "Fallout" videooyununun hadisələrindən isə 36 il sonra, yəni 2161-ci ildə baş verir.
"Fallout Tactics" önsifarişləri üçün bonus CD də verilmişdir. Bu CD-də "Fallout: Warfare" adında masaüstü miniatür oyunu, eləcə də əsas oyun üçün bonus tapşırıqlar var idi.
Limit (riyaziyyat)
thumb|250px|Arqumentdə sonsuzluğa yaxınlaşan limtin qrafiki, bərabərdir L. Limit (Limes - uc nöqtə) — funksiyanın limiti cəbr analizinin əsas anlayışlarından biridir. İlk dəfə yunan filosofları Arximed və Evklidin əsərlərində rast gəlinir. Müasir riyaziyyatda isə ingilis alimi İsaak Nyuton tərəfindən işlədilmişdir.
Limitin bəzi xassələri
bn ≠ 0 və ≠ 0.
с1 = const, c2 = const.
Britaniyanın Tibet ekspedisiyası
Britaniyanın Tibet ekspedisiyası — (həmçinin Britaniyanın Tibetə hücumu) - 1903-1904-cü illərdə Britaniya imperiyasının Tibetə qarşı müstəmləkə təcavüzü aktı. Böyük Oyunun son mərhələsinin ən böyük hərbi ekspedisiyası. XIX əsrin ikinci yarısı - XX əsrin əvvəllərində Rusiya və Britaniya imperiyaları arasında gərgin müstəmləkə və siyasi rəqabətin nəticəsində baş vermiş hadisə. Müdaxilə Britaniya Hindistan Ordusunun köməyi ilə həyata keçirilib.
Tarixi
250px|thumb|left|XIX əsrin sonlarında Hindistanın Tibetlə sərhədi XIX əsrin birinci yarısında Himalay əyalətlərində (Nepal, Butan və Sikkim) Britaniya təsirinin güclənməsi Hindistan və Tibet arasında daha sıx münasibətlərə səbəb oldu. 1886-cı ildə Lord Defering Kolman Maklayın ticarət ekspedisiyasını Tibetə göndərdi. Lakin bu ekspedisiya Sikkimdən kənara çıxmadı və Tzin sülaləsiinın tələbi ilə Hindistana qayıtmağa məcbur oldu. Bu cür vəziyyət qoşunları ilə Sikkimi işğal edən və Britaniya ərazisinə basqınlar törədən tibetliləri həvəsləndirdi. 1888-ci ildə hərbi ekspedisiya təşkil edildi. Tibetlilər məğlub edilərək Çumbi vadisidən qovuldu. 1890-cı ildə Kəlküttədə Sikkim və Tibetlə bağlı İngilis-Tzin Sazişi imzalandı. Bu müqavilə Britaniyanın Sikkim üzərində protektoratını tanıdı və ingilis subyektlərinə Tibetdə ticarət etməyə icazə verdi. Tibetlilər isə tacirlərə özbaşına rüsumlar qoyaraq Hindistanla ticarətə maneələr törədirdilər.
Təxminən eyni vaxtda, Mərkəzi Asiyanı tam işğal etdikdən sonra Rusiya imperiyasının sərhədləri düzənlikləri Tibetlə birbaşa bitişik olan Şərqi Türkistana yaxınlaşdı. Üstəlik, XIX əsrin son rübündə rus tədqiqatçılarının bölgədə fəaliyyəti daha da gücləndi. İngilislər Tibet hökumətinin ən fəal simalarından birinin Rusiya tərəfdarı Aqvan Dorjiyev olmasından narahat idilər. Bu mövcudluğun əhəmiyyəti Tibetin ingilis tərəfdarı olan tədqiqatçılar Ekai Kavaguçi və Sarat Çandra Das tərəfindən "casusluq" kimi yozuldu. Bu dövrdə ingilisləri narahat edən rus Nikolay Prjevalski və Pyotr Kozlovun Tibet ətraflarına, eləcə də Qombojab Tsıbikov və Ovşe Norzunovun Lhasa ekspedisiyaları baş verdi.
Tibet əlçatmazlıq baxımından qapalı bir cəmiyyət idi, həyatı Buddist dəyərlərinə söykənirdi. Əsl hakimiyyət Buddist ruhanilərinə məxsus idi. Tibet Tzin imperiyasından asılı bir dövlət idi. Lakin XIX əsrin sonunda Tszin imperiyası da Qərbin müstəmləkə ekspansiyasının obyektinə çevrildi. Bu dövrdə Tibet üç güc arasında bufer dövlətə çevrildi: Rusiya və Britaniya imperiyaları və zəifləmiş, lakin əhalisi çox olan Tszin imperiyası.
Tərəflərin gücü
350px|thumb|right|Polkovnik [[Frensis Yanqhazband ]] İngilislər Tibetə polkovnik Frensis Yanqhazbend başda olmaqla diplomatik nümayəndəlik göndərmək qərarına gəldilər. Missiyanı briqada generalı Ceyms Makdonaldın rəhbərlik etdiyi hərbi dəstə müşayiət edirdi. Dəstənin tərkibinə 23-cü və 32-ci istehkamçılar və 8-ci Qurxa alayı, Kral Norfolk alayının pulemyot komandası və Mədrəs istehkamçıları komandası daxil idi. Ümumilikdə hərbi missiyaya 3000-ə yaxın əsgər daxil olmuşdu. Bundan əlavə, təchizat və digər dəstək üçün ekspedisiyada daha 7000 nəfər iştirak edib. Daha sonra iİngilislər əlavə qüvvələr aldı və qoşunların sayını 4600 nəfərə çatdırdı.
Tibetlilər əsasən köhnə kibrit tüfənglərdən istifadə edirdilər, baxmayaraq ki, onların təhcizatında daha müasirləri də var idi. Tibet ordusunda bir sıra rus tipli tüfənglərdən istifadə olunurdu. Onlar döyüşlərdə bəzən kiçik topları da işə salırdı. Barıt və qalay Tibetdə istehsal olunurdu və böyük miqdarda saxlanılırdı. Britaniya ordusu daha müasir, dəqiq və uzaq mənzilli tüfənglərə, həmçinin Maksim pulemyotlarına sahib idilər. Bundan əlavə, ingilislər tibetliləri strateji cəhətdən üstələdilər, nəticədə döyüşlərdə açıq üstünlüyə sahib oldular.
Tibetlilərin əhval-ruhiyyəsi çox yüksək idi. Onların inanclarına görə talismanları və duaları güllələrdən toxunulmazlıq təmin edirdi. İlk döyüşdən sonra, çoxlu tibetlilər öldürüləndə, əsgərlərə ingilis güllələrinin gümüşdən hazırlandığını və talismanların yalnız qalay güllələr üzərində işlədiyini və yenilərinə ehtiyac olduğu söyləndi. Lakin bir neçə məğlubiyyətdən sonra tibetlilərin əhval-ruhiyyəsi aşağı düşdü.
Tibetə doğru irəliləyiş və Paqrinin tutulması
250px|thumb|left|Yürüşdə iştirak edən Britaniya zabitləri, 1904-cü il Polkovnik Ostin Vaddellin ekspedisiyasının təsvirində kampaniyanın Britaniya qoşunlarının dəmiryol stansiyasının yaxınlığında yerləşdiyi Siliquridən başladığını bildirir. 1903-cü ilin noyabrında Sikkimdə cəmləşən dəstə dekabrın 1-də Tibetə girdi. İrəliləyiş qəfil oldu. Qoşunlar Natu-La keçidini (4310 m) keçdi, qruplaşdırıldı və dekabrın 13-də Çumbi vadisinə (2800 m) endi. Heç bir müqavimət göstərilmədi, dərəni bağlayan daş divarda kiçik bir dəlik açıldı, bütün ordu ordan keçdi. Vadi rəhbərliyi və Mançu rəsmiləri Lhasa ilə dərhal əlaqə saxlamağı və danışıqlar üçün səlahiyyətli şəxsləri çağırmağı vəd edərək ingilislərin irəliləməsinə mane olmağa çalışdılar, lakin Tibet tərəfdən yüksək rütbəli məmurların olmaması səbəbindən ingilislər danışıqlardan imtina etdilər. Tibetlilər rəsmi olaraq etiraz etdilər, lakin ingilis qoşunlarının əhəmiyyətli üstünlüyü səbəbindən onlar tabe olmağa məcbur oldular. Mançu rəsmiləri yüksək səviyyəli ingilis zabitləri üçün ziyafət təşkil etdilər.
Dəstənin əsas qüvvələri Çumbi vadisində qaldı və 4 tabor və bir pulemyot dəstəsindən ibarət avanqard Paqri-Dzonqa (4300 m) qalasına qədər irəlilədi. Paqri, dik yoxuşdan sonra yaylada olması strateji baxımdan çox əhəmiyyətli idi. Aşığa gedən yolda hündür uçurumun altında dar yerdə Çin istehkamı var idi - burada müdafiə təşkil olunsaydı, yalnız çox ağır itkilər bahasına keçmək mümkün olardı. Lakin qoşunlar geri çəkildi və səddə ehtiyatla açıq qapı qaldı.
Paqridə Tibet nümayəndə heyəti dəstədən geri qayıtmağı xahiş etdi, lakin şəhər "hərbi səbəblərə görə" işğal edildi. Eyni zamanda, ingilislər yerli əhali ilə düzgün davranır və qoşunların sabit tariflərlə təchiz edilməsi xidmətlərini ödəyirdilər. Bu vaxt Drepung, Sera və Ganden monastırlarının abbatları olan məmurlar və yüksək lamalar Paqriyə yaxınlaşaraq yerli əhaliyə ingilisləri ərzaq və yanacaqla təmin etməyi qadağan etdilər. Britaniya rəhbərliyi Tibet hakimiyyətinə ultimatum verdi. Bununla belə, tibetlilər ingilislər qoşunlarını sərhədə geri çəkənə qədər danışıqlardan imtina etməyə başladılar.
Paqridə kiçik bir dəstə qaldı və bütün ekspedisiya ciddi bir kampaniyaya hazırlaşaraq Çumbiyə qayıtdı. Aşağıdan teleqraf naqilləri çəkildi, ordu Londonla daimi əlaqə saxlayır və ən son xəbərləri oradan öyrənirdi. Arabaçılar arabaları hissə-hissə sökərək götürür və onları artıq Tibet yaylasında yenidən yığırdılar.
Tuna və Qyantse istiqamətində yürüş
250px|thumb|right|Britaniya ekspedisiyasının yürüş yolu 1904-cü il yanvarın əvvəlindən ordu Paqridən əsas Tibet yaylasındakı Tangla keçidindən (4580 m) kənarda Tuna traktına yenidən yürüşə başladı. Bu mövqedə ingilis qoşunları 1904-cü ilin aprelinə qədər dayanaraq istəklərini bəyan etdilər. Tunadan beş mil kənarda, təxminən 2000 nəfərdən ibarət Tibet ordusu cəmləşmişdi və bununla onlar Qyantse keçidini bağlamağa çalışırdı.
Martın 30-da bütün dəstə Tunada cəmləşdi və martın 31-də tibetlilərlə ilk döyüşün keçirildiyi Quruya doğru irəlilədi. Uğursuz danışıqlardan sonra ingilis ordusu uzun müddət manevr etdi, sonra insident nəticəsində tibet generalı siphainin əlindən tüfəngi alaraq atəş açdı ki, bu da tibetlilərə hücum siqnalı idi. İngilislər dərhal reaksiya verdilər, zabitlər tüfənglərindən atəş açaraq geri çəkilməyə başladılar və pulemyotun işə düşməsi ilə Tibet ordusu darmadağın oldu. Döyüş 10 dəqiqə davam etdi, Tibet qoşunlarından 300 ölü, 200 yaralı və 200 nəfər əsir düşdü. Lhasa generalı da öldürüldü. İngilislərin yalnız 13 yaralısı var idi. İngilislər yaralılara tibbi yardım göstərdilər, onların çoxu müalicədən sonra sıralara döndü. Kənddə bir çox evdə ingilislər tərəfindən partladılmış böyük barıt ehtiyatları var idi.
Tibet ordusunun qalan hissəsi şimala çəkildi. Aprelin 4-də ingilislər daha da irəli getməyə başladılar. Aprelin 9-da Qyantseyə gedən yoldakı dərədə ikinci döyüş oldu. Tibetlilər dar bir yerdə keçidi bağladılar və toplar qurdular. Bununla belə, tibetlilər vaxtından əvvəl, ingilislər atəş zonasına bir az çatanda atəş açmağa başladılar. İngilislər təpədən tibetliləri arxadan haqlamaq üçün siqhlərdən ibarət bir qüvvə göndərdilər. Onlar qar fırtınası yaratdı və görüntünün itməsi zamanı tibetlilər təxminən bir saat boş yerə toplardan atəş açdılar. Üç saat ərzində siqlər təpələrə qalxaraq tibetlilərə hücum etdilər. Eyni zamanda ingilislər aşağıdan atəş açmağa başladılar. Tibetlilər 150 nəfəri itirdi və ordunu geri çəkməyə məcbur oldular.
Qyantsenin tutulması, ingilislərin mühasirəsi və Dzonqa hücumu
250px|thumb|left|Dzonq Qyantse İngilis dəstəsi hərəkətini davam etdirərək Qyantseyə yaxınlaşdı. Şəhərdə heç bir qoşun yox idi. İngilislər sərbəst şəkildə onu tutaraq, ora yerləşdilər. Onlar böyük barıt ehtiyatlarını məhv edib, bütün taxıl anbarlarını müsadirə etdilər. Dzonq qəsdən qismən dağıdıldı və hərbi düşərgə şəhərdən kiçik bir məsafədə təşkil edildi. Əsgərlər yerli əhalidən hind rupisindən Hindistanla müqayisədə çox aşağı qiymətə ərzaq və mal almaq üçün istifadə edirdilər.
Bu andan iki ay davam edən ingilis düşərgəsinin mühasirəsi başladı. Tibetlilər artıq vəziyyəti hərbi dəstə adı altında diplomatik missiya kimi deyil, müharibə kimi qəbul edirdilər. Bir neçə çinli məmur daimi atəşə məruz qalan ingilislərlə açıq-aşkar münaqişəyə girməməyə çalışırdı. Bir müddət sonra tibetlilər böyük bir top qurdular, britaniyalılar durbinlə onu seyr edirdilər və həyəcan təbili çalaraq, hər ehtimal olunan atəşdən əvvəl sığınacaqda gizlənirdilər. Döyüşlər sonra tibetlilər tərəfində itkilər ağır olsa da, ingilislər də itkilər verirdilər. İngilislər bölgəyə əlavə qüvvələr gətirərək saylarını 4600-a qədər artırdılar. 250px|thumb|right|Tibet döyüşçüsü İngilislər Qyantse ətrafındakı kəndləri və monastırları təmizləməyə başladılar, oradan silahlı dəstələri vurub çıxardılar. Tibetlilər yavaş-yavaş qüvvələrini cəmləşdirərək əsgərlərin sayını 16.000-ə çatdırdılar. İyunun 28-də şiddətli yağışda ingilislər Qyantsedən beş mil məsafədə yerləşən Tseçen monastırını ələ keçirdilər. Bu monastır 1200 tibet əsgəri tərəfindən qorunurdu. Onlar ağır itkilərə məruz qaldılar. Tibetlilər atəşkəs xaiş etdilər. 30 iyun atəşkəs günü idi və iyulun 2-də sülh nümayəndə heyəti danışıqlar aparmaq üçün ingilislərin düşərgəsinə gəldi. Vasitəçi Dalay Lama ilə yazışmalarda olan və hər iki tərəfin mövqelərini müqayisə edə bilən Tonqsa-penlop (Butanın gələcək kralı Uqyen Vanqçuk) idi. Tibet tərəfdən dörd nazir danışıqlar aparırdı, baş nazir Lhasadan gəlirdi. İngilislər nümayəndə heyətinin qərar qəbul etmək səlahiyyətinin olmadığını başa düşdülər və Dzongun qısa müddətdə boşaldılması tələbini irəli sürdülər. Tibetlilər, Tonqsa Penlopun məsləhətinə baxmayaraq, ingilis dəstəsini sayca kiçik hesab etdilər və Dzongu gücləndirmək və divarların qalınlığına güvənmək qərarına gəldilər.
İyulun 7-də ingilislər Dzonqa hücuma başladılar. Qala divarlarının nəzərdə tutulduğundan daha möhkəm olduğu ortaya çıxdı və istehkam gözlənildiyindən də çox çətinliklə alındı. Tibetlilərin özlərini cəsarətlə müdafiə etdikləri şiddətli döyüşə baxmayaraq, general Makdonaldın əməliyyatı diqqətlə planlaşdırması nəticəsində ingilislər az itki verdilər.
Döyüşdən sonra sakinlər Şiqatseyə doğru dəyərli hər şeyi götürərək şəhəri tərk etməyə başladılar, monastırlar da boşaldıldı. İngilislər talanların qarşısını almağa çalışırdılar.
Lhasaya hücum
250px|thumb|right|[[Potala sarayı XX əsrin əvvəllərində.]] Sonra dəstə hücumu bərpa edərək döyüşə-döyüşə şimala doğru irəlilədi. Düşünülmüş planın köməyi ilə alınan Karola aşırımında ciddi döyüş baş verdi. Təxminən 300 tibetli öldü, çoxu döyüş meydanından qaçaraq qarlı aşırımlarda gizləndi. Bu döyüşdən sonra praktiki olaraq ciddi toqquşmalar olmadı.
İyulun 31-də dəstə bərələrlə Brahmaputra çayını keçdi və avqustun 3-də şəhərin şimalında düşərgə quraraq Lhasa yaxınlaşdı. XIII Dalay Lama Monqolustana qaçdı, ona görə də Yanqzband Mancur müvəkilli (amban) ilə danışıqlara başladı. Tibetli nazirlər qoşunlardan Lhasa girməməyi xahiş edirdilər. Avqustun 4-də ingilis komandanlığını öz iqamətgahına dəvət edən Mancur müvəkillinin köməyi ilə diplomatik çıxılmaz vəziyyət həll edildi. İngilis zabitləri kiçik bir dəstənin və fəxri çinli məmurlarının müşayiəti ilə şəhəri keçərək ambanın sarayına doğru irəlilədilər. Müqavilənin bağlanmasına hazırlaşmaq təxminən bir ay çəkdi. Dalay Lamanın yoxluğunda Ti-Rimpoche (regent və baş nazir) ilə danışıqlar aparıldı. Mançuriya ambanının tələbi ilə yüksək rütbəli zabitlərə (silahsız) Lhasanın ən böyük saraylarını və məbədlərini, o cümlədən Jokhanq və Potala ziyarətinə icazə verildi.
Ambanın köməyi və Tonqsa Penlopun vasitəçiliyi ilə Britaniya missiyası Tibet hakimiyyətini 7 sentyabr 1904-cü ildə sülh müqaviləsi imzalamağa razı sala bildi.
1904-cü il Lhasa müqaviləsi
250px|thumb|right|Frensis Yanqhazband Tibetdəki Mancur müvəkili (Amban) ilə Sentyabrın 7-də bağlanmış müqavilənin mahiyyəti belə idi:
Nəticəsi
Britaniya təcavüzü faktı Tibet kimliyi və Tibet dövlətinin sonrakı siyasi mövcudluğu üçün mənfi nəticələr verdi. İngilislərin təcavüzü ingilis və ruslardan qorxan Tzin imperiyasının aktivləşməsinə səbəb oldu. Bölgəyə nəzarət etdikləri təəssüratı yaratmaq üçün 1906-cı ildə İngilislər Tibetə daha bir (dinc) missiya təşkil etdilər. 1907-ci ildə Rusiya və Böyük Britaniyanın Tibetlə münasibətləri İngiltərə-Rusiya müqaviləsi ilə tənzimləndi və bu müqaviləyə əsasən hər iki tərəf Tzin imperiyasının Tibet üzərində hökmranlığını tanıdı. Bu, Çinin Tibet üzərində hökmranlıq iddiasını daha da artırdı. Çünki Çin Respublikası Tszin imperiyasının bütün mirasına sahib çıxmağı qarşısına məqsəd qoymuşdu.
1910-cu ildə Tibet Tszin imperiyasının qoşunları tərəfindən işğal edildi. Bu, Dalay Lamanın ingilislərin himayəsi altında Hindistana qaçmasına səbəb oldu. Tszin qoşunları 1913-cü ildə Tszin imperiyasında baş verən Sinxay inqilabı hadisələrilə əlaqədar bölgəni tərk etmək məcburiyyətində qaldı və XIII Dalay Lama Tibetin müstəqilliyini elan etdi.
İkinci Dünya müharibəsindən sonra SSRİ-nin güclənməsindən və Böyük Britaniyanın Hindistandan çıxarılmasından istifadə edərək, Çin hakimiyyəti Sovet İttifaqının verdiyi hərbi-texniki və siyasi dəstək sayəsində Tibetin müstəqilliyinin aradan qaldırılması üçün ardıcıl addımlar atdı. ÇXR-də Tibetin 1950-1951-ci illərdə silahlı işğalı, "Beynəlxalq imperializmdən qurtuluş" mənasını verən "Tibetin sülh yolu ilə azad edilməsi" adlandırılır.
Rəşad Mikayılzadə
Rəşad Mikayılzadə (tam adı: Rəşad İlham oğlu Mikayılzadə; 30 sentyabr 1995; Camaşəir, Lerik rayonu, Azərbaycan — 9 noyabr 2020; Şuşa, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı və hərbi xidməti
Rəşad Mikayılzadə 30 sentyabr 1995-ci ildə Lerik rayonunun Camaşəir kəndində anadan olmuşdur. Orta təhsilini Bakı şəhəri 311 nömrəli tam orta məktəbdə təhsil aldıqdan sonra Rəşad Sumqayıt Dövlət Universitetində ali təhsil almışdır. Ali təhsilini bitirdikdən sonra həqiqi hərbi xidmətini Qazax rayonunda keçirmişdir.
2020-ci ildə Rəşad Mikayılzadə yenidən səfərbər olunmuş, həmin ilin sentyabrının 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü əsgər kimi iştirak etmişdir. Füzulinin və Xocavəndin azad olunması uğrunda gedən döyüşlərdə vuruşmuşdur. Könüllü əsgər Rəşad Mikayılzadə 9 noyabr 2020-ci ildə Şuşanın azad olunması uğrunda gedən döyüşlərdə komandirini xilas edərkən snayperlə açılan atəş nəticəsində həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Rəşad Mikayılzadə ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Rəşad Mikayılzadə ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Rəşad Mikayılzadə ölümündən sonra "Xocavəndin azad olunmasına görə" medalı ilə təltif edildi.
Vahid Qazi
Vahid Qazi (tam adı: Qazi Vahid Pərviz oğlu; ) — Azərbaycanlı yazıçı, publisist, bloger.
Həyatı
Ağdam şəhəri 1 saylı orta məktəbində oxuyub.
1985-ci ildə Bakı Dövlət Universitetinin jurnalistika fakültəsinə daxil olub, 1992-ci ildə oranı bitirib.
1986–1988-ci illərdə Sovet ordusunda xidmət edib.
Azərbaycan və İsveç Yazıçılar Birliyinin üzvüdür. Əsərləri rus, ingilis, isveç, ukrayna, latış, polyak, türk dillərinə çevrilib.
Bir çox ölkədə keçirilən konfranslarda iştirakçı olub, demokratiya problemləri mövzusunda çıxışlar edib. Keçmiş kommunist ölkələrində demokratik mübarizələrə beynəlxalq dəstək layihələrində fəallıq göstərib. Azərbaycanın şəhər və kəndlərində vətəndaş cəmiyyətinin gəlişməsi üçün minlərlə insanı əhatə edən layihələrdə təşkilatçılıq edib.
2012-ci ildən İsveçdə yaşayır.
Fəaliyyəti
1990–1992-ci illərdə "Ədalət" qəzetində müxbir işləyib.
1992-ci ilin avqustundan 1993-cü ilin martınadək "Azərbaycan" qəzetində xüsusi müxbir olub.
1993-cü ilin 18 martından həmin ilin 23 iyulunadək – Ağdamın işğal gününədək Azərbaycan Respublikası Prezidentinin Aparatında dövlət müşavirinin böyük inspektoru vəzifəsində işləyib.
1993–1995-ci illərdə Müsavat partiyasının mətbuat xidmətində çalışıb.
1995–2012-ci illərdə "İnam" Plüralizm Mərkəzinin sədri olub.
İstinadlar
Web: https://vahidqazi.wordpress.com/
Əhmədabad (Marağa)
Əhmədabad — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 238 nəfər yaşayır (56 ailə).
Dana Rozmari Skellon
Dana Rozmari Skellon — 1970 Avroviziya Mahnı Müsabiqəsində "All Kinds of Everything" mahnısı ilə İrlandiyanı təmsil edərək qalib gəlmişdir.
1997-ci ildən siyasətə qatılmışdır. Həmin il keçirilən İrlandiya prezident seçkilərində namizədliyini irəli sürmüş və 13,8% səs toplayaraq 3-cü olmuşdur. Təkrar olaraq, 27 oktyabr 2011-ci ildə keçirilən prezident seçkilərində namizədliyini irəli sürmüş və bu dəfə 2,9% səs toplayaraq altıncı olmuşdur. .
Zulkarnay Aldamjar adına Kostanay sosial və texniki universiteti
Zulkarnay Aldamjar adına Kostanay sosial və texniki universiteti  —  Kostanay şəhərində yerləşən qeyri-dövlət ali təhsil müəssisəsi.
Tarixi
Universitet 1998-ci ildə Kostanay Sosial Akademiyası kimi təsis edilmişdir. Təlim 1999-cu ildə başlamışdır.
2004-cü ildə akademiya universitetə ​​çevrildi. Universitet qurucusunun adını daşıyır - Aldamjar Zulkarnay Aldamjarulı.
Kostanay Sosial Akademiyası 1998-ci ildə qurulmuşdur. Təhsil fəaliyyətinin başlanğıcı - 1999
2004-cü ildə Kostanay Sosial Akademiyası yeni statuslu bir təhsil müəssisəsinə - Kostanay Sosial və Texniki Universitetinə çevrildi (sertifikat No. 5845-1937-U-e).
Təsisçisi — Aldamjar Zulkarnay Aldamjarulı, tarix elmləri doktoru, professor, akademik.
Kostanay Sosial və Texniki Universitetinin rektoru - Jamanbalin Kadırqali Konıspayeviç, fizika-riyaziyyat elmləri doktoru, professor, Moskva Aviasiya İnstitutunun müxbir üzvü.
2001-ci ildə universitet dövlət sertifikatından keçdi (Qazaxıstan Respublikası Təhsil və Elm Nazirliyinin 17.10.2001-ci il tarixli, 803 nömrəli əmri). 2003-cü ildə testi aparan universitet tərəfindən müəyyənləşdik (Qazaxıstan Respublikası Təhsil və Elm Nazirliyinin 04.04.2003-cü il tarixli 206 nömrəli əmri).
Fakültələr
Təhsil Fakültəsi, Texnologiya Fakültəsi, İqtisadiyyat, Hüquq və İdarəetmə Fakültəsiя